Padraic Moran

Padraic Moran (født 20. januar 1985 i Bray i Wicklow) er en irsk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Han er født prematurt, med cerebral parese, og begynte å spille boccia 12 år gammel. I 2010 ble han verdensmester individuelt.  

Karriere
Ved VM i boccia i 2006 kom han på 10.-plass, og ved World Cup 2007 kom han på 31.-plass. Han deltok ved sine første paralympiske leker i 2008 i Beijing, der han kom på femteplass individuelt.CPISRA - Boccia CPISRA World Ranking List 2009  ,besøkt 20. januar 2013. Han deltok også ved lagkonkurransen ved Paralympics i 2008, i klassen BC1-2, men Irland ble slått ut av Kina i kvartfinalen. Her spilte han sammen Gabriel Shelly, Tom Leahy og Roberta Connolly. Han deltok også ved EM i boccia 2009, der han kom på femteplass individuelt, etter å ha blitt slått ut i kvartfinalen av Antonio Marques. I lagkonkurransen i klassen BC1-2 kom Irland på 4.-plass.CPISRA - Boccia European Championships 2009 - Regional Championships Povoa de Varzim  , besøkt 21. januar 2013.

I 2010 ble han verdensmester individuelt, ved VM i boccia 2010 som ble arrangert i Lisboa. Her slo han portugisiske João Paulo Fernandes 3-2 i finalen. I lagkonkurransen (BC1-2) nådde Irland semifinalen, men tapte 5-6 for Thailand, og tapte deretter 5-10 for Spania i bronsekampen. De endte dermed på 4.-plass. Her spilte Moran sammen Tom Leahy, Roberta Connolly og Jason Kearney.CPISRA - CPISRA Boccia World Championships Lisboa 2010  , besøkt 21. januar 2013. 

Ved World Cup i boccia 2011 kom han på 46.-plass.CPISRA - World ranking list of BC2 Friday, Dec 16 2011  , besøkt 21. januar 2013.

Ved Paralympiske sommerleker 2012 i London deltok han i lagkonkurransen, der Irland ble slått ut i innledende runde, der de tapte 2-11 for Brasil. De andre deltakerne på det irske laget var Tom Leahy, Roberta Connolly og Gabriel Shelly.London2012.com - Boccia Mixed Team - BC1-2 Pool A , besøkt 21. januar 2013.

Referanser

Eksterne lenker

 Profil hos IPC 
 Paralympics Ireland - Padraic Moran
 London 2012 - Padraic Moran
 London 2012 - Athletics - Boccia (resultater PL 2012)

Kategori:Irske bocciaspillere
Kategori:Irske handikappidrettsutøvere
Kategori:Paralympiske mestere for Irland
Kategori:Verdensmestere i boccia
Kategori:Deltakere for Irland under Paralympiske sommerleker 2012
Kategori:Deltakere for Irland under Paralympiske sommerleker 2008
Kategori:Personer fra County Wicklow
Kategori:Fødsler i 1985